

**BG**

**Килиан Лохан, заместник-председател, отговарящ за комуникацията – биографични бележки (октомври 2020 г.)**



Килиан Лохан има бакалавърска степен от Университетския колеж в Корк и магистърска степен от Университета в Ълстър.

Има задълбочен опит в корпоративния сектор (стратегическо планиране и бизнес развитие) и в сектора на околната среда (опазване и управление на местообитанията).

Той е лидер в областта на кръговата икономика. Той е учредител и първи председател на [Европейската платформа на заинтересованите страни в областта на кръговата икономика](https://circulareconomy.europa.eu/platform/en), за чието създаване допринесе. Има богат опит като делегат на инициативи на ООН като преговорите в рамките на конференциите на страните за изменението на климата и Политическия форум на високо равнище за целите за устойчивото развитие.

Като главен изпълнителен директор на [фондация „Зелена икономика“](http://greeneconomyfoundation.ie/) е отговарял за амбициозни проекти, включително засаждането на над един милион дървета в Ирландия и създаването на резерват за дивата природа в Тобаго.

*Номиниран от* [*Irish Environmental Pillar*](https://environmentalpillar.ie/),той е активен член на ЕИСК от 2015 г. и е бил докладчик по 13 становища. Беше избран от членовете за заместник-председател на ЕИСК. Той е едва вторият ирландски член, който заема поста заместник-председател на ЕИСК.

\_\_\_\_\_\_\_\_\_\_\_\_\_